**ZAVOD ZA SOCIJALNU I DJEČJU ZAŠTITU**

**OBAVJEŠTENJE O REALIZACIJI AKREDITOVANOG PROGRAMA OBUKE: *„PROGRAM PODRŠKE PORODICI“***

Poštovani/e,

Obavještavamo vas da Zavod za socijalnu i dječju zaštitu organizuje obuku po akreditovanom programu „Program podrške porodici“.

**Planirano je da se obuka realizuje na Ivanovim Koritima, od 28. maja do 30. maja 2024. godine.**

Obuka je namijenjena stručnim radnicima iz oblasti socijalne i dječje zaštite.

Opšti cilj programa obuke je unapređenje kompetencija stručnih radnika u sistemu socijalne i dječje zaštite za primjenu visoko struktuiranog, višefaznog, na promjenu ponašanja fokusiranog programa podrške porodicama heterogene populacije djece u riziku.

Posebni ciljevi programa su usmjereni na razvoj znanja i vještina stručnih radnika potrebnih za sprječavanje i/ili smanjenje rizika od izdvajanja djeteta iz porodice kroz unaprjeđenje porodičnih odnosa i komunikacije unutar porodice, roditeljskih vještina i vještina razrješavanja problema, promociju prosocijalnog ponašanja i povezivanje porodice sa resursima u lokalnoj zajednici.

Autori/realizatori obuke su: Iva Branković, master socijalnog rada i Nada Šarac, diplomirana specijalna pedagoškinja. Realizatori obuke posjeduju višegodišnje radno iskustvo na širokom spektru poslova u oblasti socijalne i dječje zaštite.

Troškove organizacije obuke i honorara za realizatore/trenere snosi Zavod za socijalnu i dječju zaštitu. ***Smještaj, hrana i piće za učesnike obuke su obezbijeđeni***.

**Zavod ne snosi troškove prevoza za učesnike**.

Uslov za dobijanje sertifikata o uspješno završenom programu obuke je uredno prisustvovanje i aktivno učestvovanje tokom cijele obuke (tri dana).